open-index/open-wikipedia-markdown huggingface dataset:
Juba erkebispedømme

**Juba erkebispedømme** (*Archidioecesis Iubaensis *) er et katolsk erkebispedømme og setet for metropolitten for Sør-Sudan. Erkebispesetet er også kirkeprovinsen som dekker hele Sør-Sudan, og ligger i byen Juba. Erkebiskop siden 2019 er sør-sudaneseren Stephen Ameyu Martin Mulla.

## Historie
Det apostoliske prefekturet av Bahr el-Gebel ble etablert den 14. juli 1927 gjennom det pavelige skriv *Expedit ut* fra pave Pius XI, ved å skille ut områder fra det apostoliske prefektur av Nilen Ekvatorial-Afrika (nå Gulu erkebispedømme) i Uganda.

3. mars 1949 ble deler av området utskilt for opprettelsen av det apostoliske prefekturet Mupoi (nå Tombura-Yambio bispedømme).

Ved den pavelige bulle *Si uberes fructus* av 12. april 1951 fra pave Pius XII ble kirkeområdet opphøyet til apostolisk vikariat.

3. juli 1955 ble Rumbek bispedømme skilt ut.

26. mai 1961 ble  navnet endret til det apostoliske vikariatet Juba.

12. desember 1974 ble  det apostoliske vikariatet ble opphøyet til erkebispedømmet gjennom den pavelige bullen *Cum in Sudania* fra pave Paul VI.

2. september 1983 ble Torit bispedømme opprettet og skilt ut fra Jubas område.

## Medlemmer
Bispedømmet har 11 menigheter. Tilsammen er det i underkant av en halv million katolikker av en samlet befolkning på  (2006) innbyggere i området. 

Befolkningstallene i hele Sør-Sudan har varierte som følge av kampene under Den andre borgerkrigen i Sudan, noe som medførte store folkeforflytninger, også i Juba-området

## Se også
* Den katolske kirke i Sør-Sudan

## Eksterne lenker
* Juba erkebispedømmes nettsted
Cordonnier

**Cordonnier** kan vise til:

* Eugène Cordonnier (1892-????), fransk olympisk turner i 1920 og 1924.
* *«[[Le petit cordonnier]]»*, fransk sang med melodi av Rudi Revil.
Hej hej sommar

***Hej hej sommar*** er et svensk barneprogram (Sommarlovsmorgon) som gikk på Sveriges Television fra 2006 til 2008. Programmet ble ledet av Nic Schröder 2006&ndash;07, Sandra Dahlberg og «Svante» 2008.

## Kjenningsmelodi
Her er teksten til programmets kjenningsmelodi:  *Hej hej sommar! [Hej hej sommar] Hej hej sommar! [Hej hej sommar]*  *Vi ska bada, sola, bada, sola, bada tills tårna domnar*  *Hej hej sommar! [Hej hej sommar] Hej hej sommar! [Hej hej sommar]*  *Hur ska jag kunna slappa när hjärtat det klappar*  *Hej hej sommar!* [Kauking (Sandra)]

Visse saker ble endret i kjenningssangen: I 2006 sang Nic sammen med folk han møtte når han kjørte, men i 2007 sang han selv. Sandra sang også selv, og når sangen var slutt, gjorde hun en «''kulning''» ved et kubeite.

## 2006
Sommeren 2006 hadde Nic «stjålet» «Hej hej-sändningsbussen» av SVT og kjørte rundt i Sverige og fra bussen sendte han filmer og TV-serier, blant annet *[[Flight 29 Down]]* (unntatt de 4 siste episodene), *Hydronauterna*, *Plums* og *[[Emblas hemlighet]]*. Han arrangerte også konkurranser for TV-seerne og på fredager arrangerte han vannkonkurranser i en vannpark og på fredager fikk han også besøk av en kjent person. *Hej hej sommar* sendtes klokken 9:15 mandag&ndash;fredag 19. juni&ndash;11. august.

## 2007
Sommeren 2007 eide Nic Vägrenens camping (egentlig *Sjöatorps camping*) i Hjortsberga. Han bodde der i «Hej hej studion» der han sendte TV-serier og filmer, blant annet *[[Blue Water High]]*, *[[Tintin]]*, *[[Sauen Shaun]]*, *Morden i midsommar*, *Flight 29 Down*, *[[Young Dracula]]*, *Äventyr i Anderna* og *[[Lilla sportspegeln|Lillas smågodis]]*. Han arrangerte konkurranser for TV-seerne og på fredager arrangerte han vannkonkurranser i en vannpark som lå ved campingplassen.

Nytt fra 2007 var at «Sommarlovsmorgon» sendtes i reprise om kvelden. *Hej hej sommar* sendtes mandag&ndash;fredag klokken 9:15 og 18:30 11. juni&ndash;17. august.

## 2008

I 2008 var Sandra Dahlberg leder, og Nic var hovedkarakteren i TV-serien *[[Det femte väderstrecket]]* som sendtes av Sandra. Sandra og Nic arbeidet for «Sektion SG» («Sektion för Särskilt Granskande»). Sandra bodde i et studiotårn der hun sendte TV-serier og filmer, blant annet *[[Planet Sketch]]*, *[[Philofix]]*, *[[Blue Water High]]*, *[[Young Dracula]]*, *[[Värsta vännerna]]*, *Sune* og *[[Lilla sportspegeln|Lillas smågodis]]*, men hun visste ikke at en mann ved navn Svante (egentlig Melker Henningsson) bodde i tårnet.

*Hej hej sommar* ble sendt mandag&ndash;fredag klokken 9:15 og 18:30 9. juni&ndash;15. august. På fredager arrangerte Sandra og «Svante» konkukrranser for TV-seerne.

## Referanser


## Eksterne lenker
* Svensk mediedatabas
Do You Want to Know a Secret

**«Do You Want to Know a Secret»** er en sang skrevet hovedsakelig av John Lennon, men offisielt kreditert McCartney/Lennon. Sangen ble først utgitt 22. mars 1963 på gruppens britiske debutalbum Please Please Me. I USA ble den først utgitt 22. juli 1963 på albumet *[[Introducing The Beatles]]*. 23. mars 1964 ble sangen utgitt som A-side singel (med «Thank You Girl» som B-side).

## Bakgrunn

Da Lennon var liten gutt, pleide hans mor Julia Stanley å synge «I'm Wishing» for ham. Sangen var fra tegnefilmen Snøhvit og de syv dvergene fra 1937. Den første strofen lyder «want to know a secret, promise not to tell?» Sangen ble skrevet i 36 Faulkner Street i London hvor manager Brian Epstein lot Lennon og hans kone Cynthia bo for en periode. Det musikalske i «Do You Want to Know a Secret» var inspirert av «I Really Love You» som The Stereos hadde en hit med i 1961. Lennon fikk hjelp av Paul McCartney til å skrive sangen ferdig og den var mest et «bestilligsverk» slik at George Harrison skulle få en sang å synge (i tillegg til «Chains») på gruppens debutalbum. Harrison spilte forøvrig inn en coverversjon av «I Really Love You» til albumet *[[Gone Troppo]]* i 1992.

## Innspilling

Gruppen spilte sangen inn 11. februar 1963 i Abbey Road Studios. Harrison sang, Lennon spilte akustisk gitar og riffet som forekommer 00:12 i opptaket, stammer fra den akustiske gitaren. Tagning seks ble brukt til videre arbeid. Lennon og McCartney la på et kor, mens Ringo Starr slo trommestikkene mot hverandre (kun i mellomverset).

## Personell

*George Harrison: elektrisk gitar, vokal
*John Lennon: akustisk gitar, kor
*Paul McCartney: bass, kor
*Ringo Starr: trommer

## «Do You Want to Know a Secret» versjoner fremført i BBC Radio

Ingen av disse fremførelsene ble offentlig utgitt verken på *[[Live at the BBC]]* eller CD-singlen *Baby It's You*, men de tre siste har havnet på bootlegs.

## Annet

Billy J. Kramer with the Dakotas gjorde også en versjon av «Do You Want to Know a Secret» som de spilte inn 14. mars 1963 som gikk til andreplass på den britiske Record Retailer hitlista. Den ble utgitt på singel 26. april 1963 på Parlophone R5023. Faktisk hadde Kramer mottatt en demo av sangen før The Beatles spilte den inn.

## Referanser
Ernst Freund

**Ernst Freund** (1864–1932) var en amerikansk jurist og statsviter, som var professor i statsvitenskap ved University of Chicago 1894–1902 og deretter professor i rettsvitenskap der 1903–32. Fra 1929 var han John P. Wilson-professor i jus, en såkalt "named chair". Freund jobbet hovedsakelig med utviklingen av forvaltningsrett i USA. University of Chicago Law School har etablert "Ernst Freund Distinguished Service Professorship of Law and Ethics", et professorat som nå innehas av Martha Nussbaum.

## Bøker
* (1897) ''The legal nature of corporations''. University of Chicago Press.
* (1903) *Empire and sovereignty*. University of Chicago Press.
* (1904) *Jurisprudence and legislation*.
* (1904) *The Police Power: Public Policy and Constitutional Rights*.  University of Chicago Press.
* (1908) (with Heinrich Brunner) *The sources of English law*. Little, Brown.
* (1911) *Cases on administrative law selected from decisions of English and American courts*. American casebook series.
* (1914) *The problem of adequate legislative powers under state constitutions*. Academy of Political Science.
* (1917) *Standards of American Legislation*.  University of Chicago Press.
* (1919) *Illegitimacy laws of the United States and certain foreign countries*. Govt. Print. Off.
* (1922) (with Maurice Taylor Van Hecke) *The teaching of statute law*. University of North Carolina Press.
* (1923) (with Robert Virgil Fletcher, Joseph Edward Davies Cuthbert Winfred Pound, John Albert Kurtz, and Charles Nagel) *The growth of American administrative law*. Thomas Law Book Co.
* (1928) *Administrative powers over persons and property; a comparative survey*. University of Chicago Press.
* (1932) *Legislative Regulation: A Study of the Ways and Means of Written Law*.  The Commonwealth Fund, New York.

## Referanser


## Litteratur
* Kraines, Oscar. (1974) *The world and ideas of Ernst Freund: the search for general principles of legislation and administrative law*. University of Alabama Press.
* Firmage, Edwin Brown. (1963) *Ernst Freund, pioneer: the contributions of Ernst Freund to administrative law*. University of Chicago Press.
Arne Kokkvoll

**Arne Kokkvoll** (født 25. oktober 1925 på Røros, død 19. september 1998) var en norsk historiker og politiker (Ap). 

Kokkvoll tok hovedfag i historie (cand.philol.) i 1957 på en oppgave om pressehistorie på 1930-tallet om Johs. Nesse Han var leder for Arbeiderbevegelsens arkiv og bibliotek fra 1962 til 1987. Han var formann i Oslo Arbeidersamfunn fra 1966-67 og i Vietnambevegelsen i Norge fra 1969 til 1972 og aktiv på venstrefløyen i Arbeiderpartiet. Fra 1985 til 1990 var han sammen med Edvard Bull og Jakob Sverdrup redaktør for seksbindsverket Arbeiderbevegelsens historie i Norge. Han var medlem av Statens kulturminneråd fra 1988 til 1997 Fra 1988 til 1991 var han ordfører i Røros kommune.

## Referanser

## Eksterne lenker
 
* NRKskole intervju med Kokkvoll om arbeiderhistorie fra 1981
Nykulla

**Nykulla** er en by i Tjureda socken i nørre Växjö kommune, Sverige. I byen finnes hus fra 1920-tallet, mange av dem er landbrukhus. I byen finnes mange fornminner, blant annet gravrøyser fra bronsealderen.

## Utsiktstårnet
I Nykulla ligger Kronobergs läns eneste utsiktstårn. I tårnet finnes et museum. Det ble bygget i 1958 (de to høyeste etasjene ble bygget i 1960). Tårnet er 25 meter høyt og om man står på tårnets høyeste nivå, er man 258 meter over havet. I 2008 var tårnet TV-studio for sommerprogrammet *[[Hej hej sommar]]*.

## Referanser

## Eksterne lenker
* Nykullas webside
Byeonhan

**Byeonhan** eller **Byeonjin** var en løs føderasjon av mikrostater og stammer som eksisterte fra rundt 0-tallet f.Kr. til det 3. århundre sør på Koreahalvøya. Byeonhan hevdet som Mahan og Jinhan være Jin-statens etterfølger. De tre statene har fått fellesbetegnelsen Samhan («Tre Han»).
 
 
## Historie

Den tidlige perioden som kalles Koreas tre kongedømmer er noen ganger referert til som perioden tidlige tre kongedømmer. 

Byeonhan, som de andre Samhanstatene hadde sitt utspring fra Jinstaten i det sørlige Korea. Arkeologiske utgravninger indikerer en økt militær aktivitet og våpenproduksjon i Byeonhan på 200-tallet, særlig en økt produksjon og bruk av pilspisser av jern og kyrass (Barnes 2000). Dette kan sees i sammenheng med Byeonhan svekkede stilling, og en styrking av den mer sentraliserte Gayaføderasjonen, som de fleste Byeonhanstatene sluttet seg til. Den siste delen av Byeonhan ble annektert av Silla i 562.

## Kultur og handel
Kinesiske *[[Sanguo Zhi]]* skriver at språket og kulturen i Byeonhan i hovedsak var det samme som i Jinhan og utgravninger viser små forskjeller. Byeonhan kan ha vært referert til som stammene sør og vest for elvedalen til Nakdongelva, uten å være formelle medlemmer av Jinhan.

Ifølge Sanguo Zhi var Byeonhan kjent for jernproduksjon, det eksporterte jern til Han-kommanderiene i nord,  Yamato-Japan og resten av Koreahalvøya. Det var også et senter for steingodsproduksjon.

## Mikrostater
Ifølge *[[Sanguo Zhi]]* bestod Byeonhan av 12 mikrostater:

* Mirimidong (), dagens Miryang.
* Jeopdo (), dagens Haman.
* Gojamidong (), dagens Goseong.
* Gosunsi (), dagens Jinju, Sacheon eller Goseong.
* Ballo (), dagens Seongju.
* Nangno (), dagens Hadong eller Namhae.
* Gunmi (), dagens Sacheon.
* Mioyama (), dagens Goryeong.
* Gamno (), dagens Gimcheon.
* Guya (), dagens Gimhae.
* Jujoma (), dagens Gimcheon.
* Anya (), dagens Haman.
* Dokgno (), dagens Dongnae.

## Litteratur
* Barnes, G.L. (2000). Archeological armor in Korea and Japan:  Styles, technology and social setting.  *Journal of East Asian Archeology 2* (3–4), 61–96. (Electronic Version). 

## Eksterne lenker
*  Korea: in the beginning … The Korea Times 11. januar 2011
Center for American Progress

**Center for American Progress** er en amerikansk progressiv politisk tenketank i Washington D.C., grunnlagt av John Podesta i 2003 og knyttet til Det demokratiske parti. Den første lederen var John Podesta, tidligere stabssjef i Det hvite hus under Bill Clinton, og tenketanken ledes nå av Neera Tanden, som tidligere jobbet for Barack Obamas valgkampanje. Podesta er nå styreformann.

## Eksterne lenker
* Center for American Progress
*
Sanger fra den gang mor var liten nr. 3

***Sanger fra den gang mor var liten nr. 3*** er det 10. studioalbumet til Wenche Myhre som ble gitt ut i 1981.

## Sporliste

**Side 1:**

# «I håbergskogen skal vi» (Margrethe Munthe)
# «Kaja og Maja» (Margrethe Munthe)
# «God morgen» (Margrethe Munthe)
# «Tuppe-Tupp» (Margrethe Munthe)
# «I skolegården» (Margrethe Munthe)
# «Griner du» (Margrethe Munthe)
# «Sladre hank» (Margrethe Munthe)

**Side 2:**

# «Den rike mannen» (Thorbjørn Egner)
# «Kom skal vi synge» (Margrethe Munthe)
# «Skomakeren» (Margrethe Munthe)
# «En premiegutt» (Margrethe Munthe)
# «Takk» (Margrethe Munthe)
# «Jeg gikk meg over sjø og land»
# «Og jenta ho går i dansen»
Carl Ferdinand Allen

**Carl Ferdinand Allen** (født 23. april 1811 i København, død 27. desember 1871 i Frederiksberg) var en dansk historiker, og professor ved Universitetet i København fra 1862. 

Hans hovedverk var *De Tre Nordiske Rigers Historie, 1497-1536* hvor han skrev de fire av de første fem bind, og  *Haandbog i Fædrelandets Historie med stadigt Henblik paa Folkets og Statens indre Udvikling* fra 1840.

## Referanser


## Eksterne lenker

* Biografi i Dansk biografisk leksikon 1. udgave.
* De tre nordiske Rigers historie. Hans, Konge i Danmark, Norge, Sverrig, Christiern den Anden, udvalgt Konge deeltagende i Regjeringen 1497-1536 1864
* De tre nordiske Rigers historie.  Cristiern den Anden 1865
Andreas Bjelland

**Andreas Bjelland** (født 1988) er en dansk fotballspiller som spiller for .

Bjelland har norsk far, Bent Bjelland, men han har aldri vurdert å spille for Norge 

Han har tidligere spilt for .

Den 6. november 2011 ble det offentliggjort at Bjelland melder overgang til FC Twente med virkning fra sommeren 2012, etter EM.

I 2015 gikk han til Brentford i Championship.

## Landslaget
Andreas Bjelland debuterte for det danske A-landslaget den 17. november 2010 i en vennskapslandskamp mot , og bidro også med å få  med til EM 2012 i Polen og Ukraina, da de slo  og  EM-kvalikken.

Han ble tatt ut i s bruttotropp til VM i fotball 2018 i Russland, men ble vraket da troppen ble kuttet ned til den endelige 23-mannstroppen.

## Referanser


## Eksterne lenker
*
Johan Huizinga

**Johan Huizinga** () (født 7. desember 1872 i Groningen, død 1. februar 1945) var en nederlandsk kulturhistoriker. 

Huizinga studerte komparativ lingvistikk og sanskrit, før han i 1902 fattet interesse for middelalderens og renessansens kulturhistorie. Han ble professor i generell og nederlandsk historie i 1905. Han underviste ved Universitetet i Groningen og senere Leiden, inntil han ble avsatt av de tyske okkupantene i 1945. Han døde noen få uker før Nederland ble frigjort. 

Hans mest kjente verk er *Middelalderens høst: studier i livs- og tankeformer i Frankrike og Nederlandene i det fjortende og femtende århundre* som ble utgitt i 1919. Verket er blitt oversatt til norsk og utgitt i Thorleif Dahls kulturbibliotek i 2004. Han skrev også en biografi om Erasmus av Rotterdam, og Homo Ludens i 1938. 

## Referanser


## Eksterne lenker

*
Karlshorst

**Karlshorst** er en ortsteil i Berlins bydel Lichtenberg.

## Historie
Karlshorst nevnes første gang i skriftlige kilder i 11. september 1825 og da som *Vorwerk (gården) Carlshorst*. Navnet går tilbake til grunneieren Johann Carl Sigismund von Treskow som også eide Friedrichsfelde, og til det tyske ordet *Horst* som betegner en liten og ofte bevokst høyde i et myrlandskap. Som grunnleggelsesdato regnes 24. mai 1825 da de første husene, bl.a. i dagens Lehndorffstraße, ble ferdigstilt. Skrivemåten *Karlshorst* er fra 1901.

Veddeløpsbanen for hester ble anlagt i 1894. Etter ferdigstillelsen av Karlshorst stasjon i 1902 kunne man enkelt nå både Berlin og Müggelsee. Dermed avanserte villaområdet til ett av de mest populære forsteder til Berlin og ble gjerne kalt *Østens [[Dahlem]].*

Karlshorst var del av kommunen Friedrichsfelde til den i 1920 ble innlemmet i Stor-Berlin og samtidig den administrative bydel Lichtenberg.

Under den andre verdenskrigen ble 168 hus ødelagt og 806 sterkt skadet. Tusenvis av kvinner, barn og eldre menn måtte i løpet av 24 timer forlate sine hjem. Tidsvitner forteller om en rekke selvmord. 

Natten mellom 8. og 9. mai 1945 underskrev Wilhelm Keitel i offisersmessen i Karlshorst, Tysklands betingelsesløse kapitulasjon som avslutning på landets deltakelse under den andre verdenskrigen. Offisersmessen som var bygget for Wehrmachts pionerskole, ble benyttet som hovedkvarter for de sovjetiske stridskreftene i Tyskland. Bygningen ble også brukt til forhandlinger om den såkalte To pluss fire-traktaten mellom de to tyske statene BRD og DDR, og de fire okkupasjonsmaktene Sovjetunionen, USA, Storbritannia og Frankrike. Tysk-russisk museum Karlshorst holder til i den tidligere offisersmessen.

Karlshorst ble mellom 1945 og 1990 liggende i Øst-Berlin og var fra 1945 helt avsperret for sivilbefolkningen. I 1949 ble noe av sperreområdet åpnet og fra 1963 fikk fikk sivilbefolkningen adgang til hele området.
## Severdigheter
Karlshorst travbane ble åpnet i 1894 og var lenge en av de viktigste attraksjoner i området. Den evangeliske kirken *Zur Frohen Botschaft* (norsk: *Til det glade budskap*) i Weseler Straße 6, ble bygget mellom 1909 og 1910. Den ble innviet på nytt i 1956 etter at den var tilbakelevert av de sovjetiske myndigheter. Den katolske St. Mariakirke i Gundelfinger Straße 37, ble oppført i perioden 1935-1937 i nyromansk stil. Den ble brukt som lager av sovjetmyndighetene og tilbakelevert for gudstjenester i 1949. Det tysk-russisk museum finnes i en tidligere offiserskantine i Zwieseler Straße 4.

## Bilder

Fil:Berlin-Karlshorst, Deutsch-Russisches Museum.JPG|Tysk-russisk museum Karlshorst
Fil:Treskowallee altes Botschaftsgebaeude 2.jpg|Den tidligere libyske ambassaden i Berlin
Fil:OT-Grenzen Khst aus Open Street Map.jpg|Detaljkart over Karlshorst
Fil:Berlin Trabrennbahn Karlshorst 09-2017 img2.jpg|Den tidligere travbanen skal etter planen utbygges til et anlegg for hestesport.
Fil:FHTW.jpg|Høgskolen for teknikk og økonomi i Treskowallee.


## Referanser



## Eksterne lenker
* 
* ''Geschichte Karlshorsts im Überblick''. Informasjon på bydelens nettside. Besøkt 10. juni 2012
Georges Lefebvre

**Georges Lefebvre** (IPA ləfˈɛvr) (født 6. august 1874 i Lille, død 28. august 1959) var en fransk historiker som regnes som del av Annales-skolen. Han er særlig kjent for sine studier av bøndens rolle i den franske revolusjon og for ha skapt begrepet/slagordet «historie nedenfra».

## Referanser


## Eksterne lenker
Peter Lexau Grieg

**Peter Lexau Grieg** (født 17. april 1864 i Bergen, død 18. juli 1924 i Bergen) var en norsk filolog og skoleleder.

## Utdanning
I 1878 tok han realskoleeksamen ved Tanks realskole, og i 1883 tok han examen artium ved Bergen katedralskole. Han ble deretter student og tok graden cand.mag.

## Yrkesliv
I 1890 ble han ansatt som lærer ved Hambros skole i hjembyen, og i 1899 ble han forfremmet til inspektør ved den samme skolen. Han underviste i engelsk og ble av elevene kalt «Blodappelsinen» på grunn av sin friske, rødlette hud.

I 1907 ble han ansatt som adjunkt ved Bergen katedralskole. I 1913 rykket han opp til stillingen som overlærer ved katedralskolen. Den 1. august 1916 ble han ansatt som rektor ved Fana kommunale middelskole, senere kalt Fana gymnas, i Fana som den gang var egen kommune sør for Bergen. Denne stillingen hadde han frem til sin død i 1924.

## Verv
Grieg var fattigverge for Bergens fattigvesen fra 1904, og var fra 1907 formann i styret for det Sudmannske barnehjem. Fra 1916 til 1919 var han dessuten fra formann i den 9. krets av Filologenes og Realistenes Landsforening, det vil si Bergenskretsen.  Fra 1916 til 1922 var han medlem av foreningens æresråd.

## Familie
Han var sønn av James Grieg (1834–1911) og Ingeborg Helene Rolfsen (1841–1890; søster av Nordahl Rolfsen). Faren var hanskefabrikant. I 1893 giftet han seg med Helga Vollan (1869–1949). De fikk flere barn, deriblant
* forlagsmann Harald Grieg (1894–1972)
* forfatter Ingeborg Rolfsen Grieg (1899–1944), som skrev under pseudonymet Sissel Aas
* forfatter og foredragsholder Johanne Katharine Grieg Cederblad (1901–1979)
* forfatter, lyriker og krigsreporter Nordahl Grieg (1902–1943)
:''Se Grieg (slekt) for mer om farsslekta
## Referanser
Marcel Schmelzer

**Marcel Schmelzer** (født 22. januar 1988) er en tysk tidligere fotballspiller.

Han er også en del av . 

Den 25. april 2016 skrev han under på en ny kontrakt til 30. juni 2021.

Han ble tatt ut til Fotball-EM 2012 i Polen og Ukraina.

## Meritter
### Borussia Dortmund
* Bundesliga (2): 2010/2011, 2011/2012
* DFB-Pokal (1): 2011/2012

## Referanser


## Eksterne lenker
* 
* 
*  Footballdatabase.eu – Player, Marcel Schmelzer – Spillerprofil
*  National-football-teams.com – Marcel Schmelzer – Spillerprofil
Orsa kirke

**Orsa kirke** (svensk: *Orsa kyrka*) ligger i sentrale Orsa, Sverige.

## Historikk
Den første steinkirken ble bygget på 1200-tallet og kanskje erstattet den en gammel stavkirke. Rundt 1300 ble kirken utbygget i østlig retning og kanskje kom sakristiet da. I midten av 1300-tallet ble kirken breddet til sin nåværende bredde. I sluttet av 1400-tallet ble den utbygget til sin nåværende størrelse, unntatt koret. I 1607 planla man å bygge kampanilen ved den vestre delen av kirken, og den ble klar i 1639, men ble revet og en ny kampanile, bygget i 1853 etter tegninger av arkitekt Ludvig Hawerman, erstattet den. De nåværende korene kom da kirken ble ombygget 1752&ndash;55. I 1979 ble kirken restaurert; taket ble ombygget og et museum ble bygget i et av tårnrommene. Den fremre delen av golvet ble erstattet av nytt kalksteingolv og resten av golvet er av sandstein fra Orsa. Ved restaureringen ble rester av gammelt stein- og mursteingolv funnet.

## Referanser


## Kilder
*Den svenske kirkens nettside
*http://www.bebyggelseregistret.raa.se/bbr2/anlaggning/visaHistorik.raa?page=historik&visaHistorik=true&anlaggningId=21300000006424
Benedikt Höwedes

**Benedikt Höwedes** (født 29. februar 1988) er en tysk tidligere fotballspiller. Han spilte i forsvar, og var også en del av .  

10. februar 2016 skrev han under en ny kontrakt med Schalke til 30. juni 2020.

## Landslaget
Han ble tatt ut til Fotball-EM 2012 i Polen og Ukraina.

Han ble tatt ut i s EM-tropp til EM i Frankrike 2016.

## Meritter
;Schalke 04
* DFB-Pokal (1): 2010/2011
* DFL-Supercup (1): 2011

## Referanser


## Eksterne lenker
* 
*  Footballdatabase.eu – Player, Benedikt Höwedes – Spillerprofil
*  National-football-teams.com – Benedikt Höwedes – Spillerprofil
Lars Bender

**Lars Bender** (født 1989) er en tysk fotballtrener og tidligere fotballspiller som er hovedtrener for  U17. 

Han la opp etter sesongen 2020/2021.

Han er også en del av . Han har også spilt for 1860 München. Lars Bender er tvillingbroren til Sven Bender.

## Landslaget
Han ble tatt ut til Fotball-EM 2012 i Polen og Ukraina.

Han tok sølv under Sommer-OL 2016.

## Referanser


## Eksterne lenker
*
Frihetens faner på ny

***Frihetens faner på ny*** er et musikkalbum fra 1988 av Grex Vocalis. Albumet består utelukkende av arbeidersanger arrangert a cappella for kirkekor av Trond Kverno, Knut Nystedt, Sigvald Tveit, Nils Henrik Asheim og Magnar Åm. Tittelen er hentet fra sangen «Vi skal gjenreise Norge»: «*Nå skal frihetens faner på ny/ foldes ut over bygd, over by.*»

## Sporliste
# «Fram kamerater, fram mot krigerånden» – 2:11
# «Solidaritetssang» – 3:21
# «Brødre, til sol og til frihet» – 1:33
# «Vi skal gjenreise Norge» – 2:35
# «Revolusjonens røst» – 2:35
# «Til ungdommen» – 4:37
# «Vi bygger landet» – 2:58
# «Den unge gardes sang» – 1:27
# «Frihetens forpost» – 2:55
# «Første maidagssang» – 5:12
# «Internasjonalen» – 4:29

## Eksterne lenker
* Sporliste og data om album på musikkonline.no
İlkay Gündoğan

**İlkay Gündoğan** (født 1990) er en tysk fotballspiller som spiller for  den tyrkiske klubben Galatasaray

## Klubbkarriere
Gündoğan vokste opp i Gelsenkirchen, og hans favorittklubb var . I 2008 begynte han å spille for klubbens rekruttlag før han signerte for 2. Bundesliga-klubben  i 2009. Den 5. mai 2011 signerte Gündoğan en fireårskontrakt med Borussia Dortmund.

Den 2. juni 2016 signerte Gündoğan for Premier League-klubben  på en fireårskontrakt, med en estimert overgangssum på £20 millioner. I august 2019 signerte Gündoğan en fireårig kontraktsforlengelse med City.

Gündoğan ble valgt til klubbkaptein av sine lagkamerater 14. august 2022, og erstattet den avtroppende Fernandinho. Den 26. juni kunngjorde City at Gündoğan forlater klubben etter syv år.

Den 26. juni 2023 signerte Gündoğan for La Liga-klubben Barcelona på en toårskontrakt som en gratis overgang. Den 23. august 2024, etter å ha tilbrakt én sesong borte fra klubben, vendte Gündoğan tilbake til Manchester City og signerte en ettårskontrakt.

## Landslaget
Han ble tatt ut til Fotball-EM 2012 i Polen og Ukraina.

Han ble tatt ut i s tropp til VM i fotball 2018 i Russland.

Han ble tatt ut i s EM-tropp til EM i fotball 2021.

Han ble tatt ut i s tropp til VM i fotball 2022 i Qatar.

Han ble tatt ut i s EM-tropp til EM i fotball 2024.

Den 19. august 2024 ga han seg på det tyske landslaget.

## Meritter
;Borussia Dortmund
* Bundesliga (1): 2011/2012
* DFB-Pokal (1): 2011/2012

## Referanser


## Eksterne lenker
* 
*
Biristrand

**Biristrand** er ei bygd som ligger lengst nord i Gjøvik kommune i Innlandet. Det bor omtrent 600 personer på Biristrand. Biristrand har et lite sentrum, med gang- og sykkelvei. I sentrum ligger Biristrand skole, med rundt 50 elever, nærbutikk og grendehuset *Strandheim*. Campingplassene *Biristrand camping* og *Furuodden camping* ligger i bygda. Biristrand ligger langs vestsiden av Mjøsa, ti kilometer nord for tettstedet Biri og med Vingrom og Lillehammer lenger nord.

Inntil 1964 lå Biristrand i Biri kommune.

## Referanser


## Eksterne lenker
*
225088 Gonggong

**225088 Gonggong** (), før 29. mai 2019 kalt ****, er et svært stort transneptunsk objekt. Det anslås å være mellom  og  i størrelse. Massen har aldri blitt målt, og diameteren er ikke godt kjent. Noen astronomer betrakter den som en dvergplanet. og andre betrakter det som sannsynlig at den er en, selv om den ikke har blitt formelt anerkjent av IAU.

## Referanser


.



## Eksterne lenker
* 
* 
* 2007 OR10 Precovery Images
* 2007 OR10 Minor planet designation number
* The redemption of Snow White (Part 1) (Mike Brown blog 9 Aug 2011)
Boogie Till You Bleed

***Boogie Till You Bleed*** er ei best of-plate fra det norske boogierock-bandet Backstreet Girls.

Plata ble utgitt på CD av Universal i 2000.

## Sporliste
#«Repo Man» (Iggy Pop), (*[[Mental Shakedown]]*)
#«See And Be Seen» (Bjørn Müller/Petter Baarli), (*[[Boogie Till You Puke]]*)
#«Walking Downtown» (Bjørn Müller/Petter Baarli), (*[[Boogie Till You Puke]]*)
#«Sexual» (Andrew Matheson), (*[[Boogie Till You Puke]]*)
#«Hangover In Hamburg» (Bjørn Müller/Petter Baarli), (*[[Boogie Till You Puke]]*)
#«Gypo» (Petter Baarli), (*[[Boogie Till You Puke]]*)
#«Going Down» (Bjørn Müller/Bjørn Terje Baarli/Petter Baarli), (*[[Party on Elm Street]]*)
#«She´s So Bad» (Bjørn Müller/Bjørn Terje Baarli/Petter Baarli), (*[[Coming Down Hard]]*)
#«Gimme Just A Second» (Bjørn Müller/Petter Baarli), (*[[Party on Elm Street]]*)
#«Bad Stuff» (Lance Keltner/Bjørn Müller/Petter Baarli), (*[[Party on Elm Street]]*)
#«Rattlesnake Charlie» (Lance Keltner/Arne Aarnes/Bjørn Müller/Bjørn Terje Baarli/Petter Baarli/Pål Kristensen), (*[[Party on Elm Street]]*)
#«Medicine Man» (Petter Baarli), (*[[Coming Down Hard]]*)
#«Awright, Awright, Awright» (Bjørn Müller/Petter Baarli), (*[[Coming Down Hard]]*)
#«Loaded» (Bjørn Müller/Petter Baarli), (*[[Hellway to High]]*)
#«Barbie Wire» (Bjørn Müller/Bjørn Terje Baarli/Petter Baarli/Pål Kristensen), (*[[Hellway to High]]*)
#«Monster In My Cadillac» (Bjørn Müller/Bjørn Terje Baarli/Petter Baarli), (*[[Hellway to High]]*)
#«KGB» (Bjørn Müller/Petter Baarli), (*[[Boogie Till You Bleed]]*)
#«Take The Pain Away» (Pat Diamond/Petter Baarli), (*Uutgitt*) *
#«Female Domination» (Bjørn Müller/Petter Baarli), (*Uutgitt*) *
#«Christmas Boogie» (Arne Aarnes/Bjørn Müller/Petter Baarli), (*[[Christmas Crusher]]*)
* * Ikke tidligere utgitt

## Medvirkende
### Backstreet Girls
* Burn M. Müller – Vokal
* Petter Baarli – Gitar, Bakgrunnsvokal & enda mer gitarer
* B.T. Baarli – Trommer
* P. Kristensen – Bass, Bakgrunnsvokal
** Arne Aarnes - Vokal på *Repo Man*
** Pat Diamond - Vokal på *Take the Pain Away*
** Morten Lunde – Bass, Bakgrunnsvokal på *Christmas Boogie*
### Øvrige
* Sven Solberg - produsent, tekniker
* Stuart Sullivan – nyhetsoppleser på *Going Down*, tekniker 
* The Texas Studs – bakgrunnvokal *Gimme Just a Second*
* Michael Abrahamsen - bakgrunnvokal på *Loaded*
* Rune "Råkk" Johnsen - bakgrunnvokal på *Loaded*
* Hook Herrera – harpe på *Rattleshake Charlie*
* Peter Ekberg - produsent, tekniker
* Lars Hoflund - produsent, tekniker
* Roberth Opsahl-Engen - produsent, tekniker, miksing 
* Trond Engebretsen - produsent, tekniker 
* Børge Finstad - produsent, tekniker
* Hugo Alvarstein - produsent, tekniker 
* Kai Robøle - tekniker 
* Gerhard Hertzberg - tekniker
* Peter Dahl - mastering 
* Morten Lund - mastering 
* Knut Akselsen - koordinator 
* Tor Erik Ledang - coverdesign

## Eksterne lenker
Vitenskapsåret 1815

__NOTOC__
## [[Biologi]]
* Jean-Baptiste Lamarck begynner utgivelsen av *Histoire naturelle des animaux sans vertèbres*.
## [[Fysikk]]
* Jean Baptiste Biot oppdager lysets polarisasjon i væsker.
* Radioaktivitet oppdages av den svenske kjemikeren Jöns Jakob Berzelius i gadolinit, et radioaktiv mineral som skades av alfapartikkeler som frigjør av egen aktivitet.
## [[Geologi]]
* 5. april - Historiens største vulkanutbrudd er fra vulkanen Tambora på øyen Sumbava i Indonesia. Omkring  personer omkommer som en direkte konsekvens av katastrofen. Utbruddet sendte opp så mye vulkansk aske i atmosfæren at værmønstre omkring i verden ble endret, noe som gjorde 1816 til "året uten sommer".
* 1. august - William Smith utgir det første nasjonale geologisk kart over Storbritannia, *A Delineation of the Strata of England and Wales, with part of Scotland*.
## [[Kjemi]]
* William Prout utgir anonymt hans hypotese at atomvekten til hvert grunnstoff er en heltallsmultippel  av hydrogens vekt.
## [[Medisin]]
* 10. juli - Apothecaries Act forbyr ulisensierte leger i Storbritannia.
* Kolesterol blir oppdaget av den franske kjemikeren Michel E. Chevreul, som analyserte det i  gallesteiner fra mennesker, men sammenhengen med åreforkalkning forble ukjent.
## Teknologi
* 21. oktober - En sikkerhetslampe (Davy lamp) patenteres av Humphry Davy for bruk i kullgruver.
* Levi Spear Parmly finner opp tanntråden.

## Prisvinnere
*Copleymedaljen: David Brewster, skotsk naturforsker og oppfinner

## Fødsler

## Dødsfall

* 22. februar - Smithson Tennant, britisk kjemiker (født 1761)
* 10. august - Birger Martin Hall, svensk botaniker (født 1741)
* 28. september - Nicolas Desmarest, fransk geolog (født 1725)

## Referanser


## Eksterne lenker
*
Jinhan

**Jinhan** var en løs føderasjon av mikrostater og stammer som eksisterte fra rundt 0-tallet f.Kr. til det 3. århundre sør på Koreahalvøya, øst for elvedalen som Nakdongelva renner gjennom i Gyeongsangprovinsen. Jinhann hevdet som Mahan og Byeonhan være Jin-statens etterfølger. De tre statene har fått fellesbetegnelsen Samhan («Tre Han»). Junhan ble senere absorbert av det koreanske kongedømmet Silla.

 
## Historie
Jinhan, som de andre Samhan-statene kom til etter oppløsningen av Gojoseon i 108 f.Kr.

## Kultur
Forholdet til den tidligere staten Jin er ikke avklart, selv om det samtidige kinesiske historieverket *[[Sanguo Zhi]]* mener at Jonhan var identisk med Jin, mens en annen kilde beskriver Jin som forgjengeren til Samhan. Jinhan og Byeonhan delte stort sett samme kultur, med varierende religiøse skikker, og ble ikke delt av en tydelig identifisert statsgrense.

Folket hendet å være etterkommere av immigranter fra Qin-dynastiet som flyktet fra Qin tvangsarbeidspolitikk, og flyttet til Mahan der de i det minste fikk jord. Føderasjonen ble også kalt for Qinhan (秦韓).

## Mokrostater
Ifølge *[[Sanguo Zhi]]* bestod Byeonhan av 12 mikrostater på mellom 600 og 5000 familier, og inndelt i seks mikrostater:

* Saro (사로국, 斯盧國), den mektigste staten i Jinhan, også kalt Seorabeol. I 503 Saro gav seg nytt navn; «Silla».
* Gijeo (기저국, 己柢國), dagens Andong.
* Bulsa (불사국, 不斯國), dagens Changnyeong.
* Geun-gi (근기국, 勤耆國), dagens Pohang eller Cheongdo.
* Nanmirimidong (난미리미동국, 難彌理彌凍國), dagens Miryang. Kaltes også «Mirimidong».
* Yeomhae (염해국, 冉奚國), dagens Ulsan.
* Gunmi (군미국, 軍彌國), dagens Sacheon.
* Yeodam (여담국, 如湛國), dagens Gunwi.
* Horo (호로국, 戶路國), dagens Sangju.
* Juseon (주선국, 州鮮國), dagens Gyeongsan.
* Mayeon (마연국, 馬延國), dagens Miryang.
* U-yu (우유국, 優由國), dagens Cheongdo eller Yeongdeok.

Ifølge Samguk Sagi, ble kongedømmet Silla (rundt dagens Gyeongju), etablert av Bak Hyeokgeose i 57 f.Kr., etter å ha forent seks Jinhan-klaner. Kilden gir ikke noe svar, eller motstridende svar på forholdet mellom navnene Jinhan, Saro, Seorabeol og det senere Silla.

Dagligliget til filket i Jinhan er nær ukjent. Religionen var trolig sjamanisme, og har trolig spilt en rolle i det politiske livet. Landbruket var dominert av ris, og husdyrhold som hester, kyr og høns.

## Geografi
De fleste teoretikerne indikerer at Jinhan lå i et område som senere ble okkupert av Silla, Gyeongjubassenget og den nærliggende kysten ved Japanhavet. Det ville ha vært nabo med Byeonhan mot sørvest, og den mye større Mahan mot nordvest. I nord lå de kinesiske kommanderiene og den mindre kyststaten Dongye. Noen forskere plasserer Jinhan i elvedalen til Hanelva med Mahan i nord og Byeonhan i sør.

## Eksterne lenker
*  Korea: in the beginning … The Korea Times 11. januar 2011
Sub-brun dverg

En **sub-brun dverg** er et astronomisk objekt med planetmasse som ikke går i bane rundt en stjerne og ikke anses å være en brun dverg fordi massen er under grensen for kjernefysisk fusjon av deuterium (ca. 13 jupitermasser).

## Referanser


## Eksterne lenker
*
Dongye

**Dongye**, som betyr Østre Yi, var koreansk stat nord på Koreahalvøya, som trolig eksisterte mellom 100-tallet f.Kr. til det 4. århundre. Det grenset til Goguryeo og Okjeo i nord, Jinhan i sør og det kinesiske Lelang-kommanderiet i vest. I dag består området av de nordkoreanske provinsene Sør-Hamgyŏng og Kangwon, og den sørkoreanske provinsen Gangwon.  

## Historie
Dongye opptrer i historien som en vasallstat til Goguryeo. Tidlig på 400-tallet annekterte Gwanggaeto den store Dongye, noe som førte til økt domionanse fra Goguryeo over hele den nordlige Koreahalvøya og i det meste av Mandsjuria. En liten del av Dongye i sør ble absorbert av Silla.

## Folk og kultur
Dongye anså seg selv som det samme folket som Goguryeo, og delte språk og etnisk opprinnelse til folket i Okjeo og Goguryeo. Dette indikerer av Dongye også delte opprinnelsen til Buyeo og Gojoseon. Befolkningen ble talt til 20&nbsp;000 familier.

Lite om Dongye har overlevd. Det meste kommer fra kinesiske Sanguo Zhi. Skikken «Mucheon» (무천, 舞天), en festival for å tilbe himmelen gjennom sang og dans i den tiende måneden, er nevnt enkelte steder. Dette kan være det samme som Goguryeos festival Dongmaeng, avholdt på samme tid på året. Folket tilbad tigeren som en guddom.

Dongyes økonomi var basert på landbruk inkldert silkefarming og hampkultuvering. Mucheonfestivalen var i hovedsak en innhøstingsfestival som skulle sikre gode avlinger det neste året. Landbruket synes å ha vært velorganisert på landsbynivå. Dongyes lover gav strenge straffer til de som tok seg til rette på offentlig grunn.

## Se også

* Yemaek

## Referanser


## Eksterne lenker
*  Korea: in the beginning … The Korea Times 11. januar 2011
Nic Schröder

**Nicolaj «Nic» Schröder** (født 14. februar 1980 i Helsingborg) er en svensk skuespiller, sanger og programleder. Han studerte ved Filmlinjen ved Fridhems folkhögskola 2005&ndash;07.

### Biografi
Schröder fikk sitt gjennombrudd som sanger som medlem av gruppen Nic & the Family, som er kjent for sangen «Hej Hej Monika» fra 2004, en sang som i 2006 ble stemt fram som «årtiondets sommarplåga» («tiårets sommerhit») i Aftonbladet.se.

Nic ledet sommerferieprogrammene *[[Hej hej sommar]]* 2006&ndash;07 (og i 2008) og *[[Sommarlov 09]]* i 2009 (da sammen med Ola Selmén). Nic og Ola ledet også programmet *[[Stressa ner]]*, som ble sendt på SVT B den 16. desember 2008.

Som skuespiller har Schröder medvirket i filmen *Hata Göteborg* fra 2007 som den smått diktatoriske gjenglederen Jonas Mitander. Schröder fikk god kritikk for sin medvirkning if filmen, hvilket resulterte i en Guldbaggenominering for "Bästa manliga biroll" 2007.

## Referanser


## Eksterne lenker
* 
*
Katrin Sundberg

**Katrin Sundberg** (født *Eva Cathrine Sundberg* 8. oktober 1962 i Örebro) er en svensk skuespiller, danser og koreograf.

Som skuespiller er Sundberg kjent for hovedrollen i TV-programmet *[[Häxan Surtant]]*. Hun hadde også rollen som Uni Sax i *[[Superhjältejul]]* som sendtes som Julkalendern i 2009.

## Referanser


## Eksterne lenker
*
Jannike Snoek

**Jannike Engelstad Snoek** (født 11. november 1945) er en norsk overlege og spesialistutdannet barne- og ungdomspsykiater. Sammen med Knut Engedal er hun medforfatter av *Psykiatri. Kunnskap, forståelse, utfordringer*, som er en lærebok i psykiatri tilpasset de treårige helse- og sosialfagutdanningene.

Jannike Snoek har sittet i Den rettsmedisinske kommisjon siden 2007. Hun var med på å behandle de sakkyndige rapportene i forbindelse med rettssaken mot Anders Behring Breivik.

## Litteratur
* 
* 
*
2M1207b

**2M1207b** er et objekt med planetmasse som går i bane rundt den brune dvergen 2M1207, i stjernebildet Kentauren omtrent 170&nbsp;lysår fra jorden. 2M1207b ble oppdaget i april 2004 av Very Large Telescope (VLT) ved Paranal-observatoriet i Chile av et lag fra Det europeiske sørobservatorium ledet av Gaël Chauvin.
 2M1207b antas å ha en masse som tilsvarer 3 til 10 ganger massen til Jupiter, og kan gå i bane rundt 2M1207 i en avstand som tilsvarer Plutos avstand fra solen.

## Referanser


## Eksterne lenker
* 
* ESO Press Release 12/05:Yes, it is the Image of an Exoplanet
*  BBC: Planet 'seen' around distant sun
Okjeo

**Okjeo** var en koreansk stat nord på Koreahalvøya som trolig eksisterte mellom 0-tallet f.Kr. til det 5. århundre. Dong-okjeo (Østre Okjeo) omfattet et område som i dag identifiseres som Hamgyŏngprovinsene i Nord-Korea, og Buk-okjeo (Nordre Okjeo) rundt Tumenelva.

Dong-okjeo ble som oftest referert til som Okjeo, mens Buk-okjeo noen ganger ble kalt for Chiguru (置溝婁, 치구루) eller Guru (구루), sistnevnte ble også benyttet på Goguryeo. Okjeo grenset i sør til den mindre staten Dongye og delte den samme sjebnen.

*Olgi* betyr *mineralvår* på evenkisk.

## Historie
Tidlig i statens historie Okjeo under innflytelse og påvirkning fra de kinesiske kommanderiene og fra Goguryeo. Fra 200-tallet f.Kr til 108 f.Kr var staten kontrollert av Gojoseon. På grunn av nabostatenes stadige innblanding i statens indre anliggender, ble den egentlig aldri et selvstendig sentralisert kongedømme.

I det 1. århundre eller tidligere reduserte kong Taejo Okjeo til en tributtstat som leverte lokale produkter til Goguryeo. I 244 invaderte Wei Goguryeo, og kong Dongcheon trakk seg for en kort tid tilbake til Nord-Okjeo, og i 285, flyttet også buyeohoffet Okjeo på grunn av angrep fra de nordlige nomadestammene.  

Tidlig på 400-tallet ble Okjeo erobret av Gwanggaeto den store av Goguryeo.

## Språk og kultur
Kunnskapen om Okjeos kultur er fragmentert. Dongye og Okjeos språk, mat, klesskikk, arkitektur og skikker var like de som eksisterte i Goguryeo. Okjeofolket praktiserte arrangerte ekteskap med barnebruder som levde med barnebrudgommens familie inntil de ble voksne, og de gravla de døde i en familie i en enkelt kiste.

## Litteratur
* 
* Lee, K. (1984). *A new history of Korea.* Tr. by E.W. Wagner & E.J. Schulz, based on the 1979 Korean ed.  Seoul:  Iljogak.  ISBN 89-337-0204-0

## Referanser


## Eksterne lenker
*  Korea: in the beginning … The Korea Times 11. januar 2011
Sigmund Karterud

**Sigmund Wiggen Karterud** (født 13. juni 1945) er en norsk professor i psykiatri ved Universitetet i Oslo. Han er også norsk representant i rådet for *International Society for the Study of Personality Disorders*.

Karterud har skrevet en lang rekke forskningspublikasjoner, samt lærebøker i psykoanalytisk selvpsykologi, gruppepsykoterapi og personlighetsforstyrrelser.

Karterud kritiserte Den rettsmedisinske kommisjon i Breivik-saken da de godkjente den første sakkyndige utredningen og ikke den andre. Se Rettspsykiatriske vurderinger av Anders Behring Breivik.

## Referanser


## Litteratur
* 
* 
*
Festung Furulund

**Festung Furulund** (**Furulund bunker**) var et militært kommandosenter som ble opprettet i 1943 på Furulund i Oslo, i en forretningsgård og på tilstøtende eiendommer i det tilstøtende villaområdet.

Bunkeren på Furulund i Oslo ble bygget inn i berggrunnen på Vækerøåsen ved sprengning på vegne av den tyske okkupasjonsmakten. Fra februar 1945 og frem til frigjøringen ble bunkeren brukt som hovedkvarter for sjef for Sipo og SD i Norge Heinrich Fehlis. Årsaken til flyttingen var etter sigende det allierte bomberaidet på Victoria Terrasse. Fehlis bodde i det rekvirerte Torbygg (kalt "Stangelandgården" fordi Stangeland hadde kolonialforretning der), et treetasjes betonghus eid av skipsreder Carl Christian Christensen, Høvik. Bunkeren hadde hovedinngang innerst i bakgården, men hadde også en skjult dør innerst i hagen til villaen i Vækerøveien 22. Bunkeren strakte seg til nærstående villaer og besto blant annet av ammunisjonslager og kommunikasjonssentral. Flere villaer i nærområdet var rekvirert og tjente som boliger for Gestapopersonell. Bunkeren og forsvarsstillinger ble bygget ved tvang av blant annet fanger fra Grini fangeleir.

Furulund bunker er et listeført kulturminne.

## Referanser


## Eksterne lenker
*
Sørheim/Husby-utredningen

**Sørheim/Husby-utredningen** var den første sakkyndige utredningen av Anders Behring Breivik under Breivik-saken.

Rettspsykiaterne Synne Sørheim og Torgeir Husby ble oppnevnt av Oslo tingrett som sakkyndige. Deres rapport på 243 sider ble overlevert retten 29. november 2011. Den gav Breivik diagnosen *[[paranoid schizofreni]]* og hevdet at Breivik var psykotisk på gjernings- og observasjonstidspunktet og dermed strafferettslig utilregnelig i henhold til straffeloven § 44. De sakkyndige hadde tolv samtaler på til sammen 35 timer med Breivik.

De sakkyndige skrev i rapporten at Breivik har usammenhengende tale, at han er en fare for andre og for seg selv, at han har en livslang lidelse med behov for langvarig behandling med medisinering, og at det vil være vanskelig å behandle ham. De peker på at han mangler empati, og hadde en traumatisk barndom med psykisk sykdom i familien. I skalaen *[[Global Assessment of Functioning]]* (GAF) fikk Breivik karakteren 23 i funksjonsnivå og 2 i symptomnivå. Hos friske mennesker er tallene mellom 70 og 100.

De sakkyndige skrev videre at Breivik kan ha alvorlige personlighetsforstyrrelser, men ville ikke stille diagnose for dette før Breivik var behandlet for schizofreni.

## Kommentarer fra Den rettsmedisinske kommisjon
Utredningen ble vurdert av den rettsmedisinske kommisjonen og godkjent 22. desember 2011. 

Sju av kommisjonens ni medlemmer vurderte rapporten: Psykiater Andreas Hamnes, psykiater Agneta Nilsson, psykiater Gunnar Johannesen, barne og ungdomspsykiater Jannike E. Snoek, spesialist i klinisk psykiatri og nevropsykiatri, professor  Kirsten Rasmusen, spesialist i klinisk psykiatri og nevropsykiatri, professor Knut Waterloo og psykiater Karl Heinrik Melle. Psykiater Hege Saltnes og  spesialist i klinisk psykologi Annika Melinder var inhabile i saken.

Karl Melle var sakkyndig vitne i Tingretten og forsvarte der Sørheim/Husby-utredningen og deres diagnose. Imidlertid ble det fremsatt enkelte andre mulige diagnoser som ligger nær opp til paranoid schizofreni.

## Presentasjon av utredningen i tingretten
Sørheim og Husby fastholdt sin diagnose paranoid schizofreni i Tingretten.

## Referanser
Aspaas/Tørrissen-utredningen

**Aspaas/Tørrissen-utredningen** var den andre sakkyndige utredningen av Anders Behring Breivik under Breivik-saken.

Den 8. desember 2011 fremmet to bistandsadvokater krav om en ny psykiatrisk utredning.

Oslo tingrett valgte den 13. januar 2012 å oppnevne psykiater Agnar Aspaas og lege Terje Tørrissen som sakkyndige. Oppnevnelsen ble anket av forsvarerne, men anken ble forkastet av Borgarting lagmannsrett den 2. februar og av Høyesterett den 15. februar.

Etter begjæring fra de nye sakkyndige besluttet Oslo tingrett den 10. februar at Breivik skulle innlegges til observasjon fordi han ikke ville samarbeide med de nye sakkyndige. Breivik begrunnet sin motstand med at han mente 80% av innholdet i den første rapporten var feil. Etter at anken var avvist valgte Breivik likevel å samarbeide med de nye sakkyndige, dersom samtalene ble tatt opp på bånd. Den sakkyndige observasjonen startet 29. februar 2012. Observasjonsperioden foregikk ved en spesialbygget celle på 60 kvadratmeter inne på Ila fengsel med ansatte fra Dikemark sykehus til stede. Dette var første gang en observasjon etter straffeloven § 167 ble foretatt inne i et fengsel.

Den nye sakkyndigrapporten på 310 sider ble overlevert til Oslo tingrett den 10. april 2012 etter at observasjonsperioden ble avsluttet en uke før fristen. De sakkyndige uttalte at samarbeidet med Breivik hadde vært bra. Rapporten konkluderte med at Breivik ikke led av paranoid schizofreni, og at observanden ikke var *«psykotisk, bevisstløs eller psykisk utviklingshemmet i høy grad på tiden for de påklagede handlinger.»* Den erklærer at *«observanden har ikke alvorlig psykisk lidelse med betydelig svekket evne til realistisk vurdering av sitt forhold til omverdenen, og han handlet ikke under en sterk bevissthetsforstyrrelse på tiden for de påklagede handlinger. Observanden er ikke lettere psykisk utviklingshemmet»*, og at *«observanden var ikke psykotisk på tiden for undersøkelsene»*. Den konkluderte med at Breivik er strafferettslig tilregnelig, men lider av dyssosial personlighetsforstyrrelse og narsissistisk personlighetsforstyrrelse.

## Kommentarer fra den rettsmedisinske kommisjon
Den 23. april ville ikke den rettsmedisinske kommisjonen godta denne andre rapporten, uten en tilleggserklæring. Den ønsket å utelukke at Breivik kan ha tilpasset forklaringene til de sakkyndige, ifølge fagdommer Arne Lyng. Kommisjonen savnet også opplysninger om barne- og ungdomsår, og utdypelse av diskrepansen mellom sosial funksjonsevne og følelsesmessige reaksjoner når Breivik konfronteres med sine handlinger.

Tilleggserklæringen ble levert kommisjonen 30. april. Den 21. mai svarte kommisjonen at erklæringen «ble tatt til etterretning», og at de sakkyndige ikke har svart tilfredsstillende på bemerkningen, ifølge kommisjonens leder Tarjei Rygnedstad. Kommisjonen underkjente ikke rapporten, men hadde tilleggsspørsmål om atferdsforstyrrelser i barne- og ungdomsår. Den krevde også en bedre begrunnelse for bruk av skjønn i vektlegging av SCID-I (psykose) og SCID-II (personlighetsforstyrrelser), som de ba Aspaas og Tørrissen besvare når de skal vitne mot slutten av rettssaken.

## Referanser